A BIZOTTSÁG HATÁROZATA
(2006. április 4.)
a 2004/450/EK határozatnak a TSE felszámolására, folyamatos ellenőrzésére és az ellene való védekezésre irányuló programok közösségi finanszírozására vonatkozó kérelmek tartalmára vonatkozó szabványos követelmények tekintetében történő módosításáról
(az értesítés a C(2006) 1247. számú dokumentummal történt)
(EGT vonatkozású szöveg)
(2006/282/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az állat-egészségügyi kiadásokról szóló, 1990. június 26-i 90/424/EGK tanácsi határozatra (1) és különösen annak 24. cikke (11) bekezdésére,
mivel:
(1)
A 90/424/EGK határozat megállapítja a Közösségnek a határozatban felsorolt bizonyos állatbetegségek felszámolására és figyelemmel kísérésére irányuló programokhoz történő pénzügyi hozzájárulására irányadó eljárásokat.
(2)
Az állatbetegségek felszámolására, folyamatos ellenőrzésére és az ellenük való védekezésre irányuló programok közösségi finanszírozására vonatkozó kérelmek tartalmára vonatkozó szabványos követelmények megállapításáról szóló, 2004. április 29-i 2004/450/EK bizottsági határozat megállapítja (2) a tagállamok által a Bizottságnak benyújtandó kérelmekben feltüntetendő információkat.
(3)
A 2004/450/EK határozat III. melléklete megállapítja a fertőző szivacsos agyvelőbetegségek (TSE-k) felszámolására és folyamatos ellenőrzésére irányuló, a Közösség által társfinanszírozott programok benyújtására vonatkozó egységes követelményeket. Az adott melléklet hivatkozik az egyes fertőző szivacsos agyvelőbántalmak megelőzésére, az ellenük való védekezésre és a felszámolásukra vonatkozó szabályok megállapításáról szóló, 2001. május 22-i 999/2001/EK európai parlamenti és tanácsi rendelet (3) III. és VII. mellékletének egyes rendelkezéseire.
(4)
A 999/2001/EK rendelet III. és VII. mellékletét módosította az 1492/2004/EK (4), a 36/2005/EK (5) és a 214/2005/EK (6) bizottsági rendelet. Ezért helyénvaló a 2004/450/EK határozatot módosítani a 999/2001/EK rendelet III. és VII. melléklete módosításainak figyelembe vétele céljából.
(5)
A 2004/450/EK határozatot ezért ennek megfelelően módosítani kell.
(6)
Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2004/450/EK határozat III. melléklete helyébe e határozat melléklete lép.
2. cikk
Ennek a határozatnak a tagállamok a címzettjei.
Kelt Brüsszelben, 2006. április 4-én.